Španija za bržu evrointegraciju Balkana
Podršku integraciji regiona u EU najavio ministar spoljnih poslova trenutno predsedavajuće EU, Migel Anhel Moratinos
Ministar spoljnih poslova Španije  poručio je u Beogradu da će njegova zemlja tokom predsedavanja Evropskom unijom, učiniti sve da ubrza evrointegracije Srbije i drugih zemalja regiona, kao i da se nada da će do kraja španskog mandata biti dobrih vesti za srpsko društvo. Posle razgovora sa šefom srpske dilomatije , Moratinos je ukazao i na zadovoljstvo EU zbog poslednjih koraka srpskih vlasti, a pre svega zbog usvajanja Deklaracije o osudi zločina u Srebrenici: „Nedavno usvajanje Deklaracije o Srebrenici u parlamentu Srbije, kao i podrška celovitosti Bosne i Hercegovine imali su veoma pozitivan i snažan odjek u Evropskoj uniji, kao i u svakoj pojedinačnoj zemlji članici.“ Moratinos je istakao i da Madrid uveren da će ministarska konferencija u junu u Sarajevu biti uspešna, a po oceni Vuka Jeremića taj skup treba da donese novi impuls regionalnoj saradnji i procesu evropske integracije za zapadni Balkan. Međutim, po rečima Jeremića, nema promene politike Beograda kada je reč o učešću privremenih institucija iz Prištine na regionalnim skupovima: „Glas Prištine treba da se čuje u međunarodnim organizacijama regionalog karaktera, u kojima se čuo i pre jednostrano proglašene nezavisnosti, ali učešće Prištine mora biti u skladu sa međunarodnim pravom, u punom smislu poštujući Rezoluciju 1244 SBUN i ni na koji način ne implicirajući da je došlo do promene statusa naše južne pokrajine.“ A španskog ministra inostranih poslova, kao i šefa turske diploma-tije Ahmeta Davotoglua primio je, u odvojenim susretima i predsednik Srbije. je sa gostima razgovarao o sve boljim odnosi-ma Srbije sa zemljama u regionu, a konstatovano je da je zajednički cilj regiona stabilizacija, prosperitet i evropska budućnost. U okviru trilateralnog sastanka ministara spoljnih poslova Srbije, Turske i Španije, sinoć je i Vuk Jeremić razgovarao sa Moratinosom i Davutogluom.